section_heading: Braća svetog Ivana
paragraph_text: Braća se posvećuju različitim vrstama apostolata koje Crkva preko pojedinih biskupa od njih traži. Tako negdje upravljaju župama, negdje ne, no i na župama uvijek žive više njih u zajednici, nikada pojedinačno. Negdje braća predaju na fakultetima, vode duhovne obnove i duhovne vježbe, pastoral mladih, pastoral obitelji. No, u svim svojim samostanima uvijek imaju vrata otvorena za sve koji žele sudjelovati u njihovoj zajedničkoj molitvi, ili se na neko vrijeme povući u šutnju.